Vincentius La Chapelle
Vincentius La Chapelle Res apud Vicidata repertae: Nativitas: 17. saeculum; Obitus: 1745; Vincentius, vulgo Vincent La Chapelle fuit coquus et scriptor de re culinaria. E stirpe Francico ortus, anno aut 1690 aut 1703 natus, anno 1745 mortem obiit. Iuxta nobiles plures coquus meruit, inter quos sunt Philippus comes de Chesterfield (ab anno 1729 usque in 1733), Gulielmus IV domus Auriaco-Nassoviae, Ioannes Magnanimus rex Portugallensis. Opus suum de coquina "hodierna" primum Anglice, post tres annos Francogallice divulgare iussit. Tiro Lutetiae ut videtur laboraverat; ad Indias sive orientales sive occidentales iter fecerat. Omnibus operibus suis (sed praesertim editione Anglica) praecepta non pauca sine attributione dempsit e libro Francisci Massialot, cuius scientiam coquinariam nihilominus in praefatione sua vituperavit.